CELEX: 31992R2719
Language: sl
Date: 1992-09-11 00:00:00
Title: Uredba Komisije (EGS) št. 2719/92 z dne 11. septembra 1992 o spremnem administrativnem dokumentu za gibanje trošarinskih izdelkov pod režimom odloga plačila trošarine

Pomembno pravno obvestilo

|

31992R2719

Uradni list L 276 , 19/09/1992 str. 0001 - 0010 finska posebna izdaja: poglavje 9 zvezek 2 str. 0070  švedska posebna izdaja: poglavje 9 zvezek 2 str. 0070 

		Uredba Komisije (EGS) št. 2719/92z dne 11. septembra 1992o spremnem administrativnem dokumentu za gibanje trošarinskih izdelkov pod režimom odloga plačila trošarineKOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ob upoštevanju Direktive Sveta 92/12/EGS z dne 25. februarja 1992 o splošnem režimu za trošarinske izdelke in o skladiščenju, gibanju in nadzoru takih izdelkov [1] in zlasti členov 18(1) in 19(1) Direktive,ob upoštevanju mnenja Odbora za trošarine,ker gibanje trošarinskih izdelkov med trošarinskimi skladišči in med trošarinskim skladiščem ter registriranim ali neregistriranimi subjektom poteka pod režimom odloga plačila trošarine; ker je treba na zavezujoč način določiti obliko in vsebino spremnega dokumenta, ki je lahko administrativni ali komercialni dokument;ker je prav tako treba določiti kdo posreduje četrti izvod spremnega dokumenta, ki je namenjen pristojnim organom, tem organom in kako to poteka; ker je zaželeno in v skladu s prakso, da se ta obveznost naloži prejemniku v namembni državi, saj je samo on sposoben dati ta dokument na razpolago svojim pristojnim organom, kar je pomembno za namene davčnega nadzora, in to brez nevarnosti, da bi bil dokument napačno usmerjen; ker mora tudi četrti izvod vsebovati potrdilo prejema, če to zahtevajo pristojni organi namembne države, ki nakazuje tem organom, da je bilo blago sprejeto v trošarinskem skladišču prejemnika,SPREJELA NASLEDNJO UREDBO:Člen 1Dokument, ki je prikazan v Prilogi, se uporablja kot administrativni dokument, ki spremlja gibanje trošarinskih izdelkov, v smislu člena 3(1) Direktive Sveta 92/12/EGS, pod režimom odloga plačila trošarine. Navodila glede izpolnjevanja dokumenta in postopki za njegovo uporabo so prikazani na zadnji strani izvoda 1 tega dokumenta.Člen 21. Administrativni dokument lahko nadomesti komercialni dokument pod pogojem, da vsebuje iste podatke, kot se zahtevajo za administrativni dokument.2. Komercialni dokument, ki nima iste oblike kot administrativni dokument, mora vsebovati iste podatke, kot se zahtevajo za administrativni dokument. Posamezni podatki morajo biti označeni s številko, ki ustreza številki polja v administrativnem dokumentu.Člen 3Kjer se trošarinski izdelki gibljejo po fiksnih cevovodih, se lahko vključene države članice z vzajemnim sporazumom dogovorijo, da se podatki o vrsti in količini blaga, ki se giblje med trošarinskim skladiščem pošiljatelja in trošarinskim skladiščem prejemnika, posredujejo z elektronsko izmenjavo podatkov, ki nadomešča spremni dokument. Tak sporazum mora zagotoviti, da so posredovani vsi podatki, ki so potrebni za nadzor popisov in pobiranje dajatev.Člen 4Če tako zahtevajo pristojni organi namembne države članice, prejemnik označi četrti izvod spremnega dokumenta z enakim potrdilom o prejemu kot tretji izvod (izvod za vračilo) in ga da na razpolago pristojnim organom, katerim poroča v skladu z njihovimi navodili.Člen 5Ta uredba začne veljati 1. januarja 1993.Ta uredba je v celoti zavezujoča in se neposredno uporablja v vseh državah članicah.V Bruslju, 11. septembra 1992Za KomisijoChristiane ScrivenerČlanica Komisije[1] UL L 76, 23.3.1992, str. 1.--------------------------------------------------PRILOGA+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------